Ni sa vakadonui wale ena nona loloma soli wale 
ena vuku ni veisereki sa tu vei Karisito Jisu: Ko 
koya sa lesia na Kalou me veisorovaki ena 
vakabauta na nona dra, me vunautaka na nona 
ivalavala dodonu me bokoci kina na ivalavala ca 
sa oti, ena vosota na Kalou; Me'u tukuna, au sa 
kaya, ena gauna oqo na nona yalododonu: me 


dodonu kina ko koya, ka vakadonui koya sa 
vakabauti Jisu. Roma 3:24-26 


A sa kaya ko koya, A cava ko sa kitaka? sa tagi mai na qele 
vei au na domo ni dra nei tacimu. la oqo ko sa cudruvi mai 
na qele, ka sa dolava na gusuna me taura na dra i tacimu 
mai na ligamu; Nai Vakatekivu 4:10-11 


la na lewe sa tiko kina na kena bula, sai koya na kena dra, 
mo dou kakua ni kania. Ka'u na gadreva vakaidina na 
nomudou dra ni nomudou bula, au na gadreva mai na 
ligadra na manumanu tawa kila kecega, kei na liga ni 
tamata, ena ligana na tacidra na tamata yadua au na 
gadreva na bula ni tamata. Ko koya sa vakadavea na dra ni 
tamata, ena vakadavea na nona dra na tamata: ni sa bulia na 
tamata me ucuya na Kalou. Nai Vakatekivu 9:4-6 


A sa kaya vei ira ko Rupeni, Dou kakua ni vakadavea na 
dra, ia mo dou biuti koya ki na qara oqo sa tiko ena lekutu, 
ka kakua ni tarai koya, me rawa ni vakasukai koya tani mai 
na ligadra, me soli koya tale vei tamana. A sa kaya ko Juta 
vei ira na wekana, A cava na kena yaga kevaka eda 
vakamatea na wekada, ka vunitaka na nona dra? Era sa 
taura na kote i Josefa, ka vakamatea e dua na luve ni me, ka 
tonia na kote ena dra, Nai Vakatekivu 37:22,26,31 


A sa sauma vei ira ko Rupeni, ka kaya, Au sa sega ni vosa 
vei kemudou, ka kaya, Dou kakua ni ivalavala ca vua na 
gone, la dou sa sega ni via rogoca? o koya, raica, sa 
gadrevi talega na nona dra. Nai Vakatekivu 42:22 


Sa luve ni laione ko Juta: mai na manumanu sa kana, na 
luvequ, ko sa lako cake: sa cuva sobu ko koya, ka davo 
sobu me vaka na laione, ka vaka na laione makawa, ko cei 
me vakayadrati koya? Ena sega ni lako tani mai Juta na 
ititoko, se dua na dau solia na lawa mai na maliwa ni 
yavana, me yacova ni sa lako mai ko Sailo; ka na 
vakasoqoni ira vata mai na tamata ki vua. Sa vauca na nona 
meca ki na vaini, kei na luve ni nona asa ki na vaini 
digitaki, sa savata na nona isulu ena waini, kei na nona 
isulu ena dra ni vaini: Ena damudamu na matana ena waini, 
ka vulavula na batina ena sucu. Nai Vakatekivu 49:9-12 


Ka na qai yaco, kevaka era na sega ni vakabauta talega na 
ivakatakilakila e rua oqo, ka sega talega ni vakarorogo ki 
na domomu, ko na taura mai na wai ni uciwai, ka sovaraka 
ki na vanua mamaca: ia na wai ko sa biuta mai na uciwai 
ena yaco me dra ena vanua mamaca. Na Lako Yani 4:9 


Sa kaya vakaoqo na Turaga, Ko na kila kina ni sai Au na 
Turaga: raica, au na yaviti koya na ititoko sa tu e ligaqu ena 
wai ena uciwai, ka ra na vukici me dra. la na ika sa tiko ena 
uciwai ena mate, ka na boica na uciwai, ia era na gunuva 
ko ira na kai Ijipita na wal ni uciwai. A sa vosa vei Mosese 
na Turaga, Mo kaya vei Eroni, Mo taura na nomu ititoko, 
ka dodoka yani na ligamu ki na wai ko Ijipita, ena bati ni 
nodra uciwai, ena nodra uciwai, kei na nodra tobu, kei na 
veitobu ni wal kecega, me ra yaco kina me dra, ka me tiko 
kina na dra ena vanua taucoko ko Ijipita, ena iyaya kau, kei 
na iyaya vatu. A rau sa kitaka vakakina ko Mosese kei 
Eroni, me vaka sa vakarota na Turaga, a sa laveta cake na 
ititoko, ka yavita na wai ena uciwai, e matai Fero, kei ira na 
nona tamata; ka sa vuki na wai kecega sa tiko ena uciwai 
me dra. Ka sa mate na ika sa tiko ena uciwai, ka sa tekivu 
na uciwal, ka ra sa sega ni gunuva rawa na wai ni uciwai 


ko ira na kai Ijipita, ka sa yaco na dra ena vanua taucoko 
ko Ijipita. Na Lako Yani 7:17-21 


la me ra taura mai na dra, ka yavita ena duru ruarua ni 
yasana kei na duru ni katuba e cake ni veivale, ka ra na 
kania kina. la na dra ena ivakatakilakila vei kemudou ena 
veivale dou sa tiko kina: ia ni'u sa raica na dra, au na lako 
siviti kemudou, ka na sega ni tau vei kemudou na mate 
dauveitauvi me vakarusai kemudou, ni'u sa yaviti Ijipita. la 
mo taura e dua na ibinibini isopi, ka vakadavea ena dra sa 
tiko ena basoni, ka yavita na bai kei na duru e rua ena dra 
sa tiko ena loma ni wai, ka me kakua ni dua vei kemudou 
me lako yani ena katuba ni nona vale me yacova na mataka. 
Ni na lako yani na Turaga me yaviti ira na kai Ijipita, ia ni 
sa raica na dra ena dela ni bai, kei na duru e rua, ena lako 
sivita na katuba na Turaga, ka na sega ni vakatara na 
dauveivakarusai me curu ki na nomudou veivale me yaviti 
kemudou. Na Lako Yani 12:7,13,22-23 


Kevaka sa kunei ni sa kavoro na daubutako, ka yaviti me 
mate, ena sega ni vakadavei na dra ena vukuna. Kevaka sa 
cabe na matanisiga, ena vakadavei na dra ena vukuna, ni na 
sauma lesu vakavinaka ko koya, kevaka sa sega vua e dua 
na ka, me na volitaki ena nona butako. Na Lako Yani 22:2- 
3 


Mo kakua ni cabora vata kei na madrai e vakaleveni na dra 
ni noqu isoro; ka na sega talega ni vo na uro ni noqu isoro 
me yacova na mataka. Na Lako Yani 23:18 


A sa taura ko Mosese na veimama ni dra, ka biuta ena qara; 
ka vakamiraki ira na veimama ni dra ena icabocabo ni soro. 
A sa taura ko Mosese na dra, ka vakamiraki ira na tamata, 
ka kaya, Raica na dra ni veiyalayalati, ka sa cakava vei 
kemudou na Turaga me baleta na vosa kece oqo. Na Lako 
Yani 24:6,8 


Ta mo taura e dua na dra ni bulumakau tagane, ka biuta ki 
na ileu ni icabocabo ni soro ena igagalo ni ligamu, ka 
sovaraka na dra kecega ena yasa ni boto ni icabocabo ni 
soro. la mo vakamatea na sipi tagane, ka taura na nona dra, 
ka vakamiraki koya wavoki ena icabocabo ni soro. la mo 
vakamatea na sipi tagane, ka taura e so na nona dra, ka 
vakabira ena tutu ni daliga 1 Eroni, kei na tutuna ni daliga 
imatau na luvena tagane, kei na idovidovi ni ligadra imatau, 
kei na igagalo ni yavadra imatau, ka vakamiraki na dra ena 
icabocabo ni soro vakavolivolita. Ia mo taura e so na dra sa 
tu ena icabocabo ni soro, kei na waiwai ni veilumuti, ka 
vakamiraki Eroni, kei na nona isulu, kei ira na luvena, kei 
na nodra isulu na luvena: ka na vakatabui ko koya, kei na 
nona isulu, kei ira na luvena, kei na nodra isulu na luvena. 
Na Lako Yani 29:12,16,20-21 


la me na cakava ko Eroni e dua na veisorovaki ena kena 
ileu vakadua ena loma ni dua na yabaki ena dra ni isoro ni 
ivalavala ca ni veisorovaki: me na qai veisorovaki vakadua 
ena loma ni yabaki ena nomudou veitabatamata kecega: sa 
savasava sara vua na Turaga. Na Lako Yani 30:10 


Mo kakua ni cabora vata kei na leveni na dra ni noqu isoro, 
ka na sega talega ni biu tu na isoro ni kanavata ni lakosivia 
me yacova na mataka. Na Lako Yani 34:25 


la me na vakamatea na bulumakau tagane e matana na 
Turaga: ia me ra kauta mai na dra ko ira na bete, na luvei 
Eroni, ka vakamiraki na dra vakavolivolita na icabocabo ni 
soro sa tu ena katuba ni vale ni soqoni. la me na vakamatea 
ena yasa ni icabocabo ni soro ki na vualiku ena mata i 
Jiova: ia me ra vakamiraki na bete, na luvei Eroni, ena 
nona dra vakavolivolita na icabocabo ni soro. la me na 
kauta na bete ki na icabocabo ni soro, ka vakatanitaka laivi 
na uluna, ka vakama ena icabocabo ni soro, ia na kena dra 
ena tamusuki tani ena yasa ni icabocabo ni soro: Na Vunau 
ni Soro 1:5,11,15 


la me na tabaka na ulu ni nona isoro ka vakamatea ena 
katuba ni vale ni soqoni: ia ko ira na luvei Eroni na bete me 
ra vakamiraki ira na dra ena icabocabo ni soro 
vakavolivolita. Ka me tabaka na ulu ni nona isoro ka 
vakamatea ena mata ni vale ni soqoni: ia me ra vakamiraki 
na luvei Eroni ena icabocabo ni soro ka vakavolivolita na 
kena dra. Ka me tabaka na uluna ko koya, ka vakamatea 
ena mata ni vale ni soqoni: ia me ra vakamiraki ira na luvei 
Eroni ena icabocabo ni soro vakavolivolita. la me lawa 
tawamudu vei ira na nomudou itabatamata ena nomudou 
veivale kecega, mo dou kakua ni kania na uro se na dra. 
Vunau ni Soro 3:2,8,13,17 


la na bete sa lumuti me taura mai na dra ni bulumakau 
tagane, ka kauta ki na vale ni soqon1: Ia me na tonia na bete 
na iqagalo ni ligana ena dra, ka vakamiraki vakavitu ena 
mata i Jiova, ena mata ni ilati ni vale tabu. la me qai 
vakotora na bete e so na dra ena ileu ni icabocabo ni soro 
ka boi vinaka kamica e matana na Turaga, ka sa tiko ena 
vale ni soqoni, ka na sovaraka na dra kecega ni bulumakau 
tagane ena boto ni icabocabo ni soro kama, ka tiko ena 
katuba ni vale ni soqoni. Vunau ni Soro 4:5-7 


la na bete sa lumuti me kauta mai na dra ni bulumakau 
tagane ki na vale ni soqoni: la me na tonia na bete na 
igagalo ni ligana ena dua na dra, ka vakamiraki koya 
vakavitu e matana na Turaga, io ena mata ni ilati. Ka me 
qai biuta e so na dra ena ileu ni icabocabo ni soro sa tu ena 
mata ni Turaga, ka tiko ena vale ni soqoni, ka sovaraka na 
dra kecega ena boto ni icabocabo ni soro kama, ka tiko ena 
katuba ni vale ni soqoni. Vunau ni Soro 4:16-18 


la me na qai taura na bete na dra ni isoro ni ivalavala ca 
ena igagalo ni ligana, ka biuta ki na ileu ni icabocabo ni 
soro kama, ka sovaraka na nona dra ena boto ni icabocabo 
ni soro kama. la me na qai taura na bete na kena dra ena 
iqagalo ni ligana, ka biuta ki na ileu ni icabocabo ni soro 
kama, ka sovaraka na kena dra kecega ena boto ni 
icabocabo ni soro. la me na gai taura na bete na dra ni isoro 
ni ivalavala ca ena iqgagalo ni ligana, ka vakabira ki na ileu 
ni icabocabo ni soro kama, ka sovaraka na kena dra kecega 
ena boto ni icabocabo ni soro: Na Vunau ni Soro 
4:25,30,34 


Ka na vakamiraki ira na dra ni isoro ni ivalavala ca ena 
yasa ni icabocabo ni soro, ia na vo ni dra ena tamusuki tani 
ena boto ni icabocabo ni soro: sa isoro ni ivalavala ca. 
Vunau ni Soro 5:9 


la na ka kecega sa tara na yagona ena tabu: ia ni sa 
vakamiraki na kena dra ena dua na isulu, mo savata na ka 


sa vakamiraki kina ena vanua tabu. Ka me kakua ni kania e 
dua na isoro ni ivalavala ca, ka kau mai kina e dua na dra 
ki na vale ni soqoni me veivinakati kei na vanua tabu: me 
vakamai ena bukawaga. Vunau ni Soro 6:27,30 


Me ra vakamatea na isoro kama ena vanua era vakamatea 
kina na isoro ni caka cala: ia na kena dra me vakamiraki 
koya wavokita na icabocabo ni soro. la me na vakacabora 
kina e dua mai na isolisoli taucoko me isoro laveti vua na 
Turaga, ka me nona na bete ka vakamiraki ira na dra ni 
isoro ni vakacegu. la mo dou kakua tale ga ni kania na 
matagali dra, se manumanu vuka se manumanu kila, ena 
nomudou veivale. la na tamata yadua sa kania na dra 
kecega, na yalo ko ya ena muduki tani mai vei ira na nona 
tamata. Ko koya ena kedra maliwa na luvei Eroni, sa 
vakacabora na dra ni isoro ni vakacegu, kei na uro, me na 
tiko vua na tabana imatau me nona itavi. Vunau ni Soro 
7:2,14,26,27,33 


Ka sa vakamatea; a sa taura ko Mosese na dra, ka vakotora 
ena ileu ni icabocabo ni soro vakavolivolita ena igagalo ni 
ligana, ka vakasavasavataka na icabocabo ni soro, ka 
sovaraka na dra ena boto ni icabocabo ni soro, ka 
vakatabuya, me veivinakati kina. A sa vakamatea ko koya; 
ka sa vakamiraki na dra ko Mosese ena icabocabo ni soro 
vakavolivolita. Ka sa vakamatea; a sa taura ko Mosese na 
kena dra, ka vakabira ena duru ni daligai Eroni imatau, kei 
na idovidovi ni ligana imatau, kei na gagalo ni yavana 
imatau. A sa kauti ira mai na luvei Eroni, ka vakabira ko 
Mosese na dra ena tutu ni daligadra imatau, kei na 
idovidovi ni ligadra imatau, kei na gagalo ni yavadra 
imatau: a sa vakamiraki ira na dra ko Mosese ena 
icabocabo ni soro vakavolivolita. A sa taura ko Mosese e 
so na waiwai ni veilumuti, kei na dra sa tu ena icabocabo ni 
soro, ka vakamiraki Eroni, kei na nona isulu, kei ira na 
luvena, kei na nodra isulu na luvena; ka vakatabui Eroni, 
kei na nona isulu, kei ira na luvena, kei na nodra isulu na 
luvena. Vunau ni Soro 8:15,19,23,24,30 


Era sa kauta mai vua na luvei Eroni na dra: a sa tonia na 
igagalo ni ligana ena dra, ka biuta ki na ileu ni icabocabo ni 
soro, ka sovaraka na dra ena boto ni icabocabo ni soro: A 
sa vakamatea ko koya na isoro kama; ka ra sa cabora vua 
na luvei Eroni na dra, ka vakamiraki ira wavoki ena 
icabocabo ni soro. A sa vakamatea talega na bulumakau 
tagane kei na sipi tagane me isoro ni vakacegu, ka sa baleti 
ira na tamata: a ra sa cabora vua na luvei Eroni na dra, ka 
vakamiraki ira ena icabocabo ni soro vakavolivolita, na 
Vunau ni Soro 9:9,12,18 


la na manumanu vuka bula, me taura, kei na kau sitari, kei 
na kau kulakula, kei na isopi, ka vakadrodroya kei na 
manumanu vuka bula ena dra ni manumanu vuka ka a 
vakamatei e dela ni wai sa drodro: la me na gai taura na 
bete eso na dra ni isoro ni cala, ka me gai vakacuruma na 
bete ena duru ni daliga imatau 1 koya sa vakasavasavataki, 
kei na idovidovi ni ligana imatau, kei na gagalo ni yavana 
imatau: la na vo ni waiwal sa tiko e ligana ena tabaka na 
bete ena duru ni daliga imatau i koya ena vakasavasavataki, 
kei na idovidovi ni ligana imatau, kei na igagalo ni yavana 
imatau, kei na igagalo ni yavana imatau, ena dra ni isoro ni 
caka cala: Ia me na vakamatea na lami ni isoro ni caka cala, 
ka me qai taura na bete e so na dra ni isoro ni caka cala, ka 


vakabira ena duru ni daligana imatau o koya ena 
vakasavasavataki, kei na idovidovi ni ligana imatau, kei na 
gagalo ni yavana imatau: la me na gai biuta na bete na 
waiwai sa tiko e ligana ena tutu ni daligana imatau ko koya 
sa vakasavasavataki, kei na idovidovi ni ligana imatau, kei 
na qagalo ni yavana imatau, ena vanua ni dra ni isoro ni 
caka cala: Ia ena taura ko koya na kau sitari, kei na isopi, 
kei na manumanu kulakula, kei na manumanu vuka bula, 
ka vakadavea ena dra ni manumanu vuka sa vakamatei, kei 
na wai sa drodro, ka vakamiraki vakavitu na vale: Ka na 
vakasavasavataka na vale ena dra ni manumanu vuka, kei 
na wai sa drodro, kei na manumanu vuka bula, kei na kau 
sitari, kei na isopi, kei na isopi kulakula: Na Vunau ni 
Soro 14:6,14,17,25,28,51,52 


Ka me na taura e dua na dra ni bulumakau tagane, ka 
vakamiraki koya ena iqagalo ni ligana ena idabedabe ni 
loloma cecere ena tokalau, ia ena mata ni idabedabe ni 
loloma cecere ena vakamiraki vakavitu na dra ena iqaqalo 
ni ligana. Me na qai vakamatea na me ni isoro ni ivalavala 
ca, ka sa baleti ira na tamata, ka kauta mai na nona dra ki 
na ilati, ka vakayacora ena dra oqori me vaka sa 
vakayacora ena dra ni bulumakau tagane, ka vakamiraki 
koya ena idabedabe ni loloma cecere, kei na mata ni 
idabedabe ni loloma cecere: la me na lako yani ki na 
icabocabo ni soro sa tu e mata i Jiova, ka cakava e dua na 
veisorovaki, ka me taura e dua na dra ni bulumakau tagane, 
kei na dra ni me, ka vakotora ki na ileu ni icabocabo ni 
soro vakavolivolita. Ka me vakamiraki koya vakavitu na 
dra ena iqaqalo ni ligana, ka wakasavasavataka, ka 
vakatabuya mai na nodra dukadukali na luvei Isireli. la na 
bulumakau tagane me isoro ni ivalavala ca, kei na me me 
isoro ni ivalavala ca, ka sa kau mai na nona dra me 
veisorovaki ena vanua tabu, me dua e kauta yani ki taudaku 
ni keba; ka ra na vakama na kuli ni yagodra ena bukawaga, 
kei na lewedra, kei na nodra de-ni-manumanu. Vunau ni 
Soro 16:14,15,18,19,27 


la me na vakamiraki ira na dra na bete ena icabocabo ni 
soro i Jiova ena katuba ni vale ni soqoni, ka vakama na uro 
me ka kamikamica vua na Turaga. la na tamata kecega sa 
tiko ena matagali i Isireli, se mai vei ira na vulagi era sa 
tiko ena kemudou maliwa, sa kania e dua na matagali dra; 
Au na vagolea na mataqu ki na yalo sa kania na dra, ka 
muduki koya tani mai na kedra maliwa na nona tamata. Ni 
sa tiko na bula vakayago ena dra: ka'u sa solia vei kemudou 
ena icabocabo ni soro me isoro ni yalomudou: ni sa isoro ni 
yalomudou na dra. O koya au sa kaya kina vei ira na Isireli, 
Me kakua ni dua vei kemudou me kania na dra, ka na sega 
talega ni kania na dra e dua na vulagi sa tiko voli ena 
kemudou maliwa. la na tamata kecega sa tiko kina na luvei 
Isireli, se ko ira na vulagi era sa tiko voli ena kemudou 
maliwa, sa vakasasa ka toboka e dua na manumanu tawa 
kila se manumanu vuka sa rawa ni kania, ena sovaraka na 
kena dra, ka ubia ena kuvu-ni-soso. Ni sai koya na nodra 
bula na tamata kecega, na kena dra sa baleta na kena bula: 
o koya au sa kaya kina vei ira na Luvei Isireli, Mo dou 
kakua ni kania na dra ni tamata kecega: ni sa kena dra na 
bula ni tamata kecega: ko koya yadua sa kania ena muduki 
tani. Vunau ni Soro 17:6,10-14 


la na ulumatua ni bulumakau, se na ulumatua ni sipi, se na 
ulumatua ni me, mo kakua ni sereki, era sa savasava: mo 


vakamiraki ira na nodra dra ena icabocabo ni soro, ka 
vakama na kedra uro me isoro ka caka ena bukawaga, me 
ka kamikamica vua na Turaga. Na Tiko mai na Lekutu 
18:17 


Ta me na taura ko Ilaija na bete na nona dra ena iqaqalo ni 
ligana, ka vakamiraki vakadodonu na nona dra ena mata ni 
vale ni soqoni vakavitu: la ena vakama e dua na bulumakau 
e matana, me vakama na kuli ni yagona, kei na yagona, kei 
na nona dra, kei na nona de-ni-manumanu: Na Tiko mai na 
Lekutu 19:4-5 


la mo vakacabora na nomu isoro kama, na lewe kei na dra, 
ena icabocabo ni soro i Jiova na nomu Kalou: ia ena 
sovaraki yani na dra ni nomu isoro ena icabocabo ni soro i 
Jiova na nomu Kalou, ia mo kania na lewe. Nai Vakarua 
12:27 


Era sa vakamatea na bulumakau tagane, ka ra sa taura na 
bete na dra, ka vakamiraki koya ena icabocabo ni soro: 
vakakina, ni ra sa vakamatea na sipi tagane, era sa 
vakamiraki ira na dra ena icabocabo ni soro: era sa 
vakamatei ira talega na lami, ka vakamiraki ira na dra ena 
icabocabo ni soro. Era sa vakamatei ira na bete, ka ra sa 
veivinakati ena nodra dra ena icabocabo ni soro, me ra 
sorovaka kina na Isireli taucoko: ni sa vakarota na tui me 
vakayacori na isoro kama kei na isoro ni ivalavala ca ena 
vukudra na Isireli taucoko. 2 Veigauna 29:22,24 


Era sa tu ena nodra itutu me vaka na nodra ivakarau, me 
vaka na lawa i Mosese na tamata ni Kalou: era sa 
vakamiraki na bete ena dra, ka ra a taura mai ligadra na 
Livai. 2 Veigauna 30:16 


Era sa vakamatea na kanavata ni lakosivia, ka ra 
vakamiraki ira na bete mai na ligadra, ka ra sa cula na 
Livai. 2 Veigauna 35:11 


A cava na inaki ni nomuni isoro e vuga vei au? sa kaya na 
Turaga: Au sa sinai ena isoro kama ni sipi tagane, kei na 
uro ni manumanu sa vakani; ka'u sa sega ni taleitaka na dra 
ni bulumakau tagane, se na lami, se na me. Aisea 1:11 


Ka sa kaya vei au ko koya, I Luve ni tamata, sa kaya 
vakaogo na Turaga na Kalou; Oqo na cakacaka vakalotu ni 
icabocabo ni soro ena siga era na cakava kina, me ra 
vakacabora kina na isoro kama, ka vakamiraki kina na dra. 
la mo taura e dua na kena dra, ka vakabira ena va na kena 
ileu, kei na tutu ni idabedabe e va, kei na iyalayala ni vanua 
vakavolivolita: mo vakasavasavataka ka vakasavasavataka. 
Isikeli 43:18,20 


la ko ira na bete na Livai, ko ira na luvei Setoki, ka ra a 
qarava na noqu vale tabu ena gauna era sa lako sese kina 
mai vei au na luvei Isireli, era na toro voleka mai vei au me 
ra qaravi au, ka ra na tu e mataqu me ra cabora vei au na 
uro kei na dra, sa kaya na Turaga na Kalou: Isikeli 44:15 


Ta me na qai taura na bete na dra ni isoro ni ivalavala ca, ka 
biuta ena duru ni vale, kei na tutu ni icabocabo ni soro, kei 
na duru ni matamata ni lomanibai e loma. Isikeli 45:19 


la ni ra sa kana tiko, sa taura na madrai ko Jisu, ka 
vakalougatataka, ka dovia, ka solia vei iratou na tisaipeli, 
ka kaya, Taura, ka kania, oqo na yagoqu. A sa taura na bilo, 
ka vakavinavinaka, ka solia vei ira, ka kaya, Dou gunuva 
kece; Ni sai koya oqo na noqu dra ni veiyalayalati vou, ka 
sa liviri me baleti ira e lewe vuqa me bokoci kina na nodra 
ivalavala ca. Maciu 26:26-28 


la ni ra sa kana tiko, sa taura na madrai ko Jisu, ka 
vakalougatataka, ka dovia, ka solia vei ira, ka kaya, Taura, 
kania: oqo na yagoqu. A sa taura na bilo, ia m sa 
vakavinavinaka oti, sa solia vei iratou: ka ratou sa gunuva 
kecega. Ka sa kaya vei ira ko koya, Oqo na noqu dra ni 
veiyalayalati vou, ka sa liviravi ena vukudra e lewe vuga. 
Marika 14:22-24 


A sa taura na madrai, ka vakavinavinaka, ka dovia, ka solia 
vei ira, ka kaya, Oqo na yagoqu sa soli ena vukumudou: 
dou kitaka oqo mo dou vakananumi au kina. Sa vakakina 
na bilo ni sa oti na vakayakavi, ka kaya, Na bilo oqo sa 
veiyalayalati vou ena noqu dra, ka sa liviri ena vukumudou. 
Luke 22:19-20 


Sa qai kaya vei ira ko Jisu, E dina, e dina, au sa kaya vei 
kemudou, Kevaka dou sa sega ni kania na lewe ni Luve ni 
tamata, ka gunuva na nona dra, sa sega vei kemudou na 
bula. Ko koya sa kania na lewequ, ka gunuva na noqu dra, 
sa raWata na bula tawamudu, ka'u na vakaturi koya cake 
ena siga mai muri. Ni sa lewe ni manumanu na lewequ, ka 
sa gunu vakaidina na noqu dra. Ko koya sa kania na 
lewequ, ka gunuva na noqu dra, sa tiko vei au, ka'u sa tiko 
vata kei koya. Joni 6:53-56 


Mo dou kakua ni vakuwai kemudou mai na kakana sa 
cabori ki na matakau, kei na dra, kei na veika sa 
vakanakuitataki, kei na veidauci: ia kevaka dou sa maroroi 
kemudou mai kina, dou na kitaka na ka vinaka. Dou lako 
vinaka. Cakacaka 15:29 


Ka sa bulia e duabau ga na dra na veimatanitu kecega ni 
tamata me ra tiko e delai vuravura taucoko, ka sa lewa na 
gauna sa lesi oti, kei na i1yalayala ni nodra itikotiko, 
Cakacaka 17:26 


O koya au sa kauti kemudou kina mo dou vola edaidai, ni'u 
sa savasava mai na nodra dra na tamata kecega. Ni'u sa 
sega ni vakuwai me'u tukuna vei kemudou na ivakasala 
kecega ni Kalou. O koya mo dou qarauni kemudou vinaka 
kina, kei na qele ni sipi kecega, ka sa lesi kemudou kina na 
Yalo Tabu mo dou ivakatawa, mo dou vakani ira kina na 
lewe ni lotu ni Kalou, ka a volia ko koya ena nona dra. 
Cakacaka 20:26-28 


Me baleti ira na kai Matanitu Tani era sa vakabauta, 
keimami sa vola ka nanuma ni ra sa sega ni muria na ka 
vakaogo, ia me ra taqomaki ira ga mai na veika sa cabori ki 
na matakau, kei na dra, kei na vakanakuitataki, kei na 
veidauci. Cakacaka 21:25 


Ni sa vakadonui wale ena nona loloma soli wale ena vuku 
ni veisereki sa tu vei Karisito Jisu: Ko koya sa lesia na 
Kalou me veisorovaki ena vakabauta na nona dra, me 
vunautaka na nona ivalavala dodonu me bokoci kina na 


ivalavala ca sa oti, ena vosota na Kalou, Me'u tukuna, au sa 
kaya, ena gauna ogo na nona yalododonu: me dodonu kina 
ko koya, ka vakadonui koya sa vakabauti Jisu. Roma 3:24- 
26 


la ni da sa vakadonui ena nona dra, eda na vakabulai mai 
na cudru ena vukuna. Roma 5:9 


Na bilo ni veivakalougatataki eda sa vakalougatataka, e 
sega li ni veimaliwai kei na dra i Karisito? Na madrai eda 
dovia, e sega li ni veimaliwai kei na yago i Karisito? 1 
Korinica 10:16 


A sa taura talega na bilo, ni sa kania oti, ka kaya, Na bilo 
ogo na veiyalayalati vou ena noqu dra: dou kitaka vakaogo, 
ni dou sa gunuva vakawasoma, mo dou vakananumi au 
kina. la ena veigauna kece dou sa kania kina na madrai oqo, 
ka gunuva na bilo oqo, dou sa vakaraitaka kina na mate ni 
Turaga me yacova ni sa lako mai ko koya. la ko koya 
yadua sa kania na madrai oqo, ka gunuva na bilo ni Turaga, 
ka sega ni kilikili kaya, ena cala kina ena yago kei na dra ni 
Turaga. 1 Korinica 11:25-27 


Ni sa lesi keda taumada me da susugi ira na gone mai vei 
Jisu Karisito, me vaka na nona lewa, Me da 
vakacaucautaka kina na lagilagi ni nona loloma soli wale, 
ka sa vakadonuya kina ko koya me da vakadonuya vua na 
daulomani. O koya eda na sereki kina ena nona dra, na 
vosoti ni ivalavala ca, me vaka na iyau ni nona loloma soli 
wale, Efeso 1:5-7 


Ta oqo ena vukui Karisito Jisu koi kemudou sa tu vakayawa 
ena so na gauna sa voleka sara ena dra i Karisito. Efeso 
2:13 


Ni vakavinavinaka vua na Tamada, o koya sa vakasoqoni 
keda vata me da vakaivotavota ena nodra ivotavota vakawa 
na yalododonu ena rarama: O koya sa sereki keda mai na 
kaukauwa ni butobuto, ka sa vakadewataki keda ki na 
matanitu ni Luvena lomani: O koya sa noda kina na 
veisereki ena nona dra, io na vosoti ni ivalavala ca: Kolosa 
1:12-14 


la, ni sa vakacegui koya ena dra ni nona kauvellatai, me 
vakaduavatataka kina na ka kecega ki vua, ena vukuna, au 
sa kaya, se sa ka e vuravura, se na veika mai lomalagi. 
Kolosa 1:20 


la ni ra sa vakaivotavota na gone ena lewe kei na dra, sa 
vakaivotavota talega vakakina ko koya, me rawa ni 
vakarusai koya sa tu vua na kaukauwa ni mate, oya na 
tevoro, Iperiu 2:14 


Iperiu 9 

1 Sa qai tiko talega na imatai ni veiyalayalati na cakacaka 
vakalotu ni veiqaravi vakalou, kei na dua na ivakaruru 
vakavuravura. 

2 Ni sa caka e dua na valeniveitavaki, na imatai, ka tiko 
kina na ititoko kadrala, kei na teveli, kei na madrai vavaku; 
ka vakatokai me valenilotu. 

3 Ta ni sa oti na ikarua ni ilati, na valecavu ka vakatokai na 
Vanua Tabu Duadua vei ira kecega, 


4 Ka sa tu vua na ivakaboi koula, kei na kato ni 
veiyalayalati ka wavokita na koula, ka tiko kina na vokete 
koula ka tu kina na mana, kei na ititoko i Eroni sa kadre, 
kei na teveli ni veiyalayalati, 

5 Ka ra sa robota na jerupimi ni lagilagi ka ra sa 
vakaiyaloyalotaka na loloma cecere, ka da sa sega ni rawa 
ni vosa rawa kina ena gauna oqo. 

6 Ia ni sa tabaki oti na veika oqo, era sa dau lako na bete ki 
na imatai ni vale laca, ka vakayacora rawa na veiqaravi ni 
Kalou. 

7 la ki na ikarua sa lako duadua ga na bete levu ena 
veiyabaki, ka sega ni sega na nona dra, ka cabora me nona, 
kei na nodra cala na tamata: 

8 Sa vakaraitaka oqo na Yalo Tabu, ni se bera ni 
vakatakilai na sala ki na vanua tabu duadua, ni se tu ga na 
imatai ni valecavu: 

9 Oqo e dua na ivakatakarakara ni gauna oya, ka a cabori 
ruarua kina na isolisoli kei na isoro, ka sega ni rawa ni 
vakavuna me vakavinakataka na veiqaravi, me baleta na 
lewaeloma, 

10 Ka sa tu ga ena lewe ni manumanu kei na gunu, kei na 
savasava e vuga, kei na cakacaka vakalotu vakayago, sa 
vakaukauwataki me yacova na gauna ni veisau. 

11 Ia ni sa lako mai na Karisito me bete levu ni veika 
vinaka ena qai yaco mai, ena dua na vale cecere ka uasivi 
cake, ka sega ni caka ena liga, o ya, e sega ni vale ogo; 

12 Se ena dra ni me kei na luve ni bulumakau, ia ena nona 
dra ga sa curu vakadua kina ki na vanua tabu, ni sa rawata 
na veisereki tawamudu me baleti keda. 

13 Ta kevaka sa vakamiraki na dra ni bulumakau tagane kei 
na me, kei na dravusa ni bulumakau sa vakamiraki ira na 
tawasavasava, ka vakasavasavataka me vakasavasavataki 
kina na yago: 

14 Ena vakacava tale na kena levu ni dra i Karisito, o koya 
ena soli koya ena Yalo Tabu tawamudu ka sega ni tauvi 
duka vua na Kalou, me vakasavasavataka na nomu 
lewaeloma mai na cakacaka mate mo garava kina na Kalou 
bula? 

15 la ena vuku ni ka oqo sa ikoya na dauveisorovaki ni 
veiyalayalati vou, me rawa kina ni ra ciqoma na yalayala ni 
ivotavota vakawa tawamudu ena vuku ni mate, me baleta 
na vueti ni talaidredre ka a vakayacori ena imatai ni 
veiyalayalati, ko ira era sa kacivi me ra ciqoma na yalayala 
ni ivotavota vakawa tawamudu. 

16 Ni vanua sa tiko kina e dua na ivakadinadina, sa dodonu 
talega me mate na dauvakatovolei. 

17 Ni sa kaukauwa na ivakadinadina ni ra sa mate na 
tamata: kevaka e sega sa sega sara na kaukauwa ni sa bula 
tiko na dauvakatovolei. 

18 Ka sa sega kina ni vakatabui na imatai ni veiyalayalati 
ka sega kina na dra. 

19 Ni sa vosataka oti ko Mosese na ivakavuvuli kecega vei 
ira na tamata kecega me vaka na lawa, sa gai taura na dra 
ni luve ni bulumakau kei na me, ena wai, kei na vutika ni 
sipi kulakula, kei na isopi, ka vakamiraki rau ruarua na 
ivola, kei ira kecega na tamata, 

20 Ka kaya, Oqo na dra ni veiyalayalati sa vakarota vei 
kemudou na Kalou. 

21 Me kena ikuri sa vakamiraki koya ena dra na 
valeniveitavaki, kei na 1yaya kecega ni cakacaka vakalotu. 
22 Ka voleka ni sa vakasavasavataki ena dra na ka kecega 
ena lawa, ia kevaka sa sega na vakadavei ni dra ena sega na 
vakabokoci. 


23 Sa gadrevi kina me vakasavasavataki na ivakarau ni 
veika mai lomalagi ena veika oqo; ia na veika 
vakalomalagi vakai ira ena isoro vinaka cake mai na kena 
ogo. 

24 Ni sa sega ni curu na Karisito ki na veivanua tabu ka 
caka ena liga, sai koya na ivakatakarakara ni ka dina; ia ki 
lomalagi sara ga, ogo me rairai mai ena mata ni Kalou ena 
vukuda: 

25 Ta me vakacabori koya vakawasoma, me vaka ni sa curu 
ki na vanua tabu na bete levu ena veiyabaki ena nodra dra 
eso tale; 

26 Ni sa dodonu beka me a vakararawataki vakawasoma 
me tekivu mai na tauyavutaki ni vuravura: ia ogo ena dua 
na gauna mai na ivakataotioti kei vuravura sa rairai me 
biuta tani na ivalavala ca ena nona solibula. 

27 la me vaka sa lesi vei ira na tamata me ra mate vakadua, 
ia ni sa oti oqo na veilewai: 

28 Sa soli kina na Karisito ena dua na gauna me colata na 
nodra ivalavala ca e vuga; ia vei ira era vakasagarai koya 
ena rairai mai ko koya ena ikarua ni gauna ka sega kina na 
ivalavala ca ki na veivakabulai. 


Ni sa sega ni rawa me kauta tani na ivalavala ca na dra ni 
bulumakau tagane kei na me. Iperiu 10:4 


O koya gona, oi kemudou na wekaqu, doudou me ra curu 
ki na vanua tabu duadua ena dra i Jisu, Iperiu 10:19 


la ko ni sa nanuma ni sa kilikili kaya na itotogi ca cake, ko 
ni sa nanuma ni sa kilikili kaya, ko koya sa buturaka sobu e 
ruku ni Luve ni Kalou, ka wilika na dra ni veiyalayalati, ka 
sa vakatabui kina, me ka tawasavasava, ka sa kitaka e dina 
ga ni sa vakatakila na Yalo ni loloma soli wale? Iperiu 
10:29 


Ena vakabauta a vakayacora kina na lakosivia, kei na 
vakamiraki ni dra, de na tarai ira ko koya sa vakarusai ira 
na ulumatua. Iperiu 11:28 


Dou sa sega ni vorata na dra, ka segata mo dou valataka na 
ivalavala ca. Iperiu 12:4 


la vei Jisu na dauveisorovaki ni veiyalayalati vou, kei na 
dra ni vakamiraki, ka sa tukuna na veika e vinaka cake mai 
na veika nei Epeli. Iperiu 12:24 


la na yagodra na manumanu kila ogori, ka kauta mai na dra 
ki na valenilotu mai vua na bete levu me baleta na 
ivalavala ca, era sa vakamai ka sega na keba. O koya sa 
vakararawataki kina ko Jisu, me vakatabui ira kina na 
tamata ena nona dra, ka sega na matamata ni koro. Iperiu 
13:11-12 


la na Kalou ni vakacegu, ka a kauta tale mai na mate na 
noda Turaga ko Jisu, na ivakatawa levu ni sipi, ena dra ni 
veiyalayalati tawavakaiyalayala, Mo ni vakataucokotaki 
kemuni ena cakacaka vinaka kecega mo ni kitaka na 
lomana, ka cakacakataka vei kemuni na ka e sega ni 
taleitaki e matana, ena vukui Jisu Karisito; ko koya sa nona 
na lagilagi me sega ni mudu ka sega ni mudu. Emeni. 
Iperiu 13:20-21 


O ira na digitaki me vaka na kila taumada ni Kalou na 
Tamada, ena veivakatabui ni “Yalotabu, me ra 
talairawarawa ka vakamiraki kina na dra i Jisu Karisito: Me 
vakalevutaki vei kemudou na loloma soli wale, kei na 
vakacegu. 1 Pita 1:2 


Me vaka ni dou sa kila ni dou a sega ni vueti mai na veika 
ca, me vaka na siliva kei na koula, mai na nomudou 
veivosaki wale ka ra a cigoma mai vei ira na nomudou qase; 
Ta ena dra talei i Karisito, me vaka na lami sa sega ni tauvi 
duka ka sega na kena duka: 1 Pita 1:18-19 


la kevaka eda lako voli ena rarama, me vaka sa tiko ena 
rarama ko koya, eda na veitokani vakai keda, ka sa 
vakasavasavataki keda mai na ivalavala ca kecega na dra i 
Jisu Karisito na Luvena. 1 Joni 1:7 


Sai koya oqo sa lako mai ena wai kei na dra, io ko Jisu 
Karisito, sega walega ena wai, ia ena wai kei na dra. Ia sai 
koya na Yalo sa vakadinadinataka, ni sa dina na Yalotabu. 
Ni sa lewe tolu sa tukuni lomalagi, na Tamada, na Vosa, 
kei na Yalo Tabu: ia ko iratou na lewe tolu oqo eratou sa 
duabau ga. la sa lewe tolu era sa vakadinadinataka e 
vuravura, na Yalo, kei na wai, kei na dra: ka ra sa duavata 
na lewe tolu oqo. Kevaka eda sa ciqoma na nodra 
ivakadinadina na tamata, sa uasivi cake na ivakadinadina ni 
Kalou: ni sai koya oqo na ivakadinadina ni Kalou ka a 
vakadinadinataka na Luvena. 1 Joni 5:6-9 


Ta mai vei Jisu Karisito, o koya na ivakadinadina yalodina, 
kei na imatai ni nona sucu na mate, kei na nodra ravouvou 
na tui kei vuravura. Vei koya sa lomani keda, ka savata na 
noda ivalavala ca ena nona dra, Ka sa buli keda me da tui 
ka bete vua na Kalou kei Tamana; me nona na lagilagi kei 
na lewa me sega ni mudu ka sega ni mudu. Emeni. Ai 
Vakatakila 1:5-6 


Era sa lagata e dua na sere vou, ka kaya, Sa kilikili mo 
taura na ivola, ka dolava na kena drega: ni ko ni a 
vakamatei, ka sereki keimami vua na Kalou ena nomuni 
dra mai na veimatagali, kei na duivosavosa, kei ira na 
tamata, kei na matanitu, Ai Vakatakila 5:9 


Ka'u sa kaya vua, Kemuni na Turaga, ko ni sa kila. A sa 
kaya vei au ko koya, Sai ira oqo era sa lako mai na 
veivakararawataki levu, ka ra sa savata na nodra isulu, ka 
vakavulavulataki ira ena dra ni Lami. Ai Vakatakila 7:14 


Ka ra sa vakadrukai koya ena dra ni Lami, kei na vosa ni 
nodra ivakadinadina, ka ra sa sega ni lomana na nodra bula 
me yacova na mate. Ai Vakatakila 12:11 


Ka'u sa raica ni sa tadola na lomalagi, ka raica e dua na ose 
vulavula, ia ko koya sa dabe kina sa vakatokai me 
Yalodina ka Dina, ia ena ivalavala dodonu sa lewai koya ka 
veivaluvaluti. Sa vaka na yameyame ni bukawaga na 
matana, ka sa vuga na isala e uluna, ka sa volai e dua na 
yacana, ka sa sega na tamata e kila, ko koya ga. A sa 
vakaisulu ena dua na kote sa tonia ena dra: ka sa vakatokai 
na yacana ko Ya na Vosa ni Kalou. Era sa muri koya na 
mataivalu mai lomalagi ena ose vulavula, era sa vakaisulu 
ena lineni matailalai, ka vulavula ka savasava. Ai 
Vakatakila 19:11-14 


Meda sa rai matua sara ki na dra i Karisito, ka raica na 
kena talei na nona dra ena mata ni Kalou: o koya ka a 
vakadavei me da vakabulai kina, sa rawata na loloma soli 
wale ni veivutuni me baleti vuravura taucoko. iMatai ni 
iVola i Clement vei ira na Korinica 4:5 


Eratou sa solia tale vua e dua na ivakatakilakila: me lili mai 
na nona vale e dua na dali kulakula, sa drodro kina, me 
yaco ena dra ni noda Turaga, na veisereki vei ira kecega 
era sa vakabauta ka nuitaka na Kalou. Dou sa raica, na 
wekaqu lomani, ni sega walega ni tiko na vakabauta, ia na 
parofisai talega vua na yalewa oqo. iMatai ni iVola i 
Clement vei ira na Korinica 6:10 


Meda sa qai rokova na noda Turaga o Jisu Karisito ka a 
soli na nona dra ena vukuda. iMatai ni iVola i Clement vei 
ira na Korinica 10:6 


Ena loloma cecere a tomani keda kina na Turaga ki vua; ia 
ena vuku ni nona loloma vei keda, sa solia kina na noda 
Turaga ko Jisu Karisito na nona dra ena vukuda, ena loma 
ni Kalou, na yagona me baleta na yagoda, na yalona, me 
baleta na yaloda. iMatai ni iVola i Clement vei ira na 
Korinica 21:7 


Ena vuku ni ka oqo sa vakadeitaka kina na noda Turaga me 
solia na yagona me vakarusai, me rawa ni da vakatabui ena 
vosoti ni noda ivalavala ca, oya, ena vakamiraki ni nona 
dra. Ni sa kaya vakaoqo na iVolanikalou: Sa 
vakamavoataki ko Koya ena vuku ni noda talaidredre, ka sa 
qaqi ena vuku ni noda caka cala, ka da sa vakabulai ena 
nona dra. A sa liutaki me vaka na lami me vakamatei, ka 
vaka na sipi sa galu e matadra na nona dau kotiva, sa sega 
ni dolava na gusuna. iVola Raraba ni Panapasa 4:1,3 


Ni dou sa imuri ni Kalou, ka vakayavalati kemudou ena dra 
i Karisito dou sa rawata vakavinaka sara na cakacaka sa 
veivakacalai vei kemudou. Na iVola i Erusi vei ira na 
Efeso 1:3 


Na yacana talega ko Theophorus, ki na lotu tabu mai 
Tralles mai Esia: sa lomani koya na Kalou na Tamada i 
Jisu Karisito, sa digitaki ka kilikili kaya na Kalou, ka sa 
tiko vua na vakacegu ena yago kei na dra, kei na gagadre i 
Jisu Karisito na noda inuinui, ena tucake tale mai vua: ka'u 
sa vakavinavinakataka talega na kena taucoko, tomana 
tikoga na itovo ni bula vakatani, ka gadreva na reki kei na 
marau kecega. Na iVola nei Isireli vei ira na Trallians 1:1 


O koya mo dou yalomalua kina, dou vakavoui kemudou 
ena vakabauta, o ya, na lewe ni Turaga, ia ena loloma 
cecere, oya na dra i Jisu Karisito. Na iVola i Tagavius vei 
ira na Trallians 2:7 


Au gadreva na madrai ni Kalou sai koya na lewe i Jisu 
Karisito, mai vei ira na kawa i Tevita, kei na gunu au 
gadreva sai koya na nona dra, ka sa loloma tawavuca rawa. 
Na iVola i Edau vei ira na Roma 3:5 


Na yacana talega ko Theophorus, ki na lotu ni Kalou na 
Tamada, kei na noda Turaga ko Jisu Karisito, ka tiko mai 
Filatelifia mai Esia, ka sa rawata na loloma cecere, ni sa 
dei tu ena ikau ni Kalou, ka rekitaka tikoga na gagadre ni 


noda Turaga, ka sa vakayacori ena loloma cecere kecega 
ena nona tucake tale: Ka'u sa vakacaucautaka talega na dra 
i Jisu Karisito, sai koya na noda reki tawamudu ka sega ni 
vakadukadukalitaki, vakabibi kevaka era sa duavata kei na 
bisopi, kei ira na iliuliu ni lotu era tiko vata kaya, ka ra lesi 
na dikoni me vaka na vakasama i Jisu Karisito, ko koya sa 
lewa me vaka na nona lewa ena tudei ena Yalo Tabu: Ni sa 
duabau ga na lewe ni noda Turaga ko Jisu Karisito, ka dua 
ga na bilo ena duavata ni nona dra, dua na icabocabonisoro, 
Na iVola mai Tagavius ki na Philadelphians 1:1,11 


Ni'u sa raica ni ko ni sa vakadeitaki ena vakabauta sega ni 
yavalati rawa, me vaka ga ni ko ni a vakoti ki na 
kauvellatai ni noda Turaga ko Jisu Karisito, ena yago kei 
na yalo; ka sa vakadeitaki ena loloma ena dra i Karisito, ni 
sa vakauqeti vakavinaka sara ena veika salavata kei na 
noda Turaga. Na iVola i WatiKusi vei ira na kai Simenaia 
1:3 


Me kakua ni dua e vakaisini koya, na veika ruarua mai 
lomalagi kei ira na agllosi lagilagi, kei ira na turaga, se ra 
laurai se sega ni laurai, kevaka era sega ni vakabauta na dra 
i Karisito, ena cudruvi ira. Na iVola i Kasakisu vei ira na 
Kai Simenaia 2:12 


Au vakavinavinakataki kemuni na nomuni bisopi bula 
kilikili, kei na nomuni presbytery; kei ira na nomuni dikoni, 
na noqu itokani dauveiqaravi, kei kemuni kece raraba, kei 
ira yadua, ena yaca 1 Jisu Karisito, kei na yagona kei na 
nona dra, ena nona gagadre kei na tucaketale vakayago kei 
na veika vakayalo, kei na duavata ni Kalou kei kemudou. 
Na iVola i Tagavius vei ira na Kai Simenaia 3:22 


Ko koya sa lewai vua na ka kecega, ko ira sa tu mai 
lomalagi, kei ira sa tu e vuravura, ko koya me ra qarava na 
ka bula kecega, ko koya ena yaco me nodra turaganilewa 
na tamata bula kei na mate: ia na nodra dra ena gadrevi ira 
era sa vakabauti koya na Kalou. Na iVola ni Polycarp ki na 
Filipai 1:7 


Ta ko ira sa sega ni muria na nona ivakaro, era sa dro tani 
mai na nodra bula, ka ra sa meca kina. la ko ira sa sega ni 
muria na nona ivakaro, era na soli ira ki na mate, ka ra na 
cala yadua ena nona dra. Na iKatolu ni iVola i Ermasi 
10:13 


Era sa veivosaki vakai ira se me ra lako tani ka tukuna vei 
Pailato na veika oqo. la ni ra sa nanuma tiko e kea, sa 
laurai tale ni sa tadola na lomalagi, ka sa dua na tamata me 
lako sobu ka curu ki na ibulubulu. Ni ra sa raica na veika 
oqo na turaganivalu kei ira ka tiko vata kaya, era sa 
vakusakusa yani ena bogi vei Pailato, ka biuta na ibulubulu 
era sa vakaraici ira tiko, ka tukuna na veika kece era sa 
raica, ni ra sa rarawa vakalevu ka kaya, Sa luve ni Kalou 
vakaidina ko koya. A sa sauma ko Pailato ka kaya, Au sa 
savasava mai na dra ni Luve ni Kalou: ia sai kemudou ga 
sa lewa na ka oqo. Era sa qai toro voleka yani ka masuti 
koya ka vakamasuti koya me vakarota na turaganivalu kei 
ira na sotia me ra kakua ni tukuna e dua na ka me baleta na 
veika era sa raica: Ni sa vinaka cake, me ra kaya, ni da sa 
cala ena ivalavala ca levu duadua ena mata ni Kalou, ka me 
da kakua ni lutu ki na ligadra na Jiu ka me da vakaviriki 
ena vatu. A sa vakarota kina o Pailato na turaganivalu kei 


ira na sotia me ra kakua ni tukuna e dua na ka. Na Kosipeli 
sa Yali me vaka na Pita 1:11 


A sa lako mai na Vosa ni Kalou vei Atama, ka kaya vua, I 
Atama, me vaka ko ni sa vakadavea na nomuni dra, au na 
vakadavea talega vakakina na noqu dra ni'u sa yaco me 
lewe ni nomuni kawa, ia me vaka ni ko sa mate, I Atama, 
au na mate talega vakakina. la me vaka ko a tara e dua na 
icabocabo ni soro, au na cakava talega vei iko e dua na 
icabocabo ni soro e vuravura, ia me vaka ni ko a cabora 
kina na nomu dra, au na cabora talega vakakina na noqu 
dra ena icabocabo ni soro e vuravura. la me vaka ni ko sa 
kerea na veivosoti ena dra ko ya, au na vakayacora talega 
vakakina na noqu dra me vosoti kina na ivalavala ca, ka 
bokoca laivi kina na talaidredre. Na iMatai ni iVola i 
Atama kei Ivi 24:4-5 


Kei na dua tale, me baleta na Wai ni Bula ko sa vakasagara, 
ena sega ni soli vei iko edaidai, ia ena siga ka'u na 
vakadavea kina na noqu dra ki ulumu ena vanua ko 
Kolikoca. Ni na Wai ni Bula vei iko na noqu dra, ena 
gauna ko ya, ka sega vei iko duadua ga, ia vei ira kece na 
nomu kawa era na vakabauti Au; ni sa nodra na vakacegu 
me sega ni mudu. Na 1Matai ni iVola i Atama kei Ivi 42:7- 
8 


A sa kaya tale vei Atama na Kalou, Ena yaco talega 
vakaogo vei Au, e vuravura, ni'u na laubasikata, ka drodro 
na dra kei na wai mai na sarisarina ka ciciva na yagoqu, sai 
koya na isoro dina, ka na cabori ena icabocabo ni soro me 
isoro uasivi sara. Na iMatai ni iVola i Atama kei Ivi 69:6 


Sa sinai tu na vuloa taucoko ena vatu kei na baba sobu ki 
na veivanua sa lokuci, me rawa ni vakau kina na wai me 
savata tani na dra mai na isoro, ni ra sa vakacabori kina e 
udolu na manumanu kila ena siga ni kana magiti. E vuga na 
icurucuru ni wai ena ruku ni icabocabo ni soro ka sega ni 
laurai vei ira kece vakavo ga vei ira era vakaitavi ena 
veiqaravi, me rawa kina ni sa savata tani na dra kece ni 
isoro sa kumuni ena iwiliwili levu ena dua na sauriva ni 
mata. iVola nei Aristeas 4:12,17 


Ta ko ira na tamata oqo, ni ra sa vakatabui ira ena vuku ni 
Kalou, era sa sega walega ni ciqoma na dokai oqo, ia na 
dokai talega sa sega tale kina ni rawai ira na noda tamata 
ko ira na meca ena vukudra, ka ra sa vakararawataki na 
dauveivakacacani, ka sa vakasavasavataki na noda vanua, 
ni ra sa yaco me ivoli ni ivalavala ca ni noda matanitu, ia 
ena nodra dra na tamata yalododonu oqo kei na nodra 
sorovaka na nodra mate, sa vakabulai Isireli kina na 
iSolisoli vakalou ni bera ni cudruvi. iKava ni iVola i 
Makapio 8:15 


